Mikkel Dobloug
Store norske leksikon,Økonomi og næringsliv,Næringsliv,Bedrifter og personer,Bedrifter og personer i varehandel
Mikkel Dobloug var en norsk grosserer og politiker som sammen med broren Jens grunnla engrosforretningen Brødrene Dobloug i Christiania i 1870 og drev den frem til et landsomfattende firma.
Fra 1880-årene var Dobloug tilknyttet partiet Venstre, men etter unionsoppløsningen brøt han ut og var med på å stifte Frisinnede Venstre i 1909. Året etter var han, i tilknytning til det nye partiet, med på å starte avisen Tidens Tegn.Dobloug var en stor velgjører; blant annet forærte han landstedet Vestraat på Jeløya til «Feriekolonierne» i 1912, og året etter opprettet han et legat på 200 000 kroner, «Svanhild og Sigrun Doblougs legat», til minne om sine to avdøde døtre.I 1894 kjøpte Dobloug løkken Rolighed ved St. Hanshaugen i Oslo, som siden er blitt kalt Doblougløkken. I 1936 ble en gate som går tvers over Doblougløkken oppkalt etter Mikkel Dobloug. Les mer i Store norske leksikon Mikkel Dobloug i Norsk biografisk leksikon Norges politiske system